Základná škola s materskou školou Terézie Vansovej v Zvolenskej Slatine

Správa o výchovno-vzdelávacej činnosti, jej výsledkoch a podmienkach škôl a školských zariadení
Podľa §14 ods. 5 písm. e) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov a v zmysle Vyhlášky MŠ SR 9/2006 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení a Metodického usmernenia MŠ SR č. 10/2006.

Správu predkladá: RNDr. Darina Purdeková, riaditeľka školy

Správa bola prerokovaná na pedagogickej rade dňa 22.09.2014: 
Vyjadrenie: Pedagogická rada  pri ZŠ s MŠ Terézie Vansovej vo Zvolenskej Slatine súhlasí  so záverečnou správou za školský rok 2013/2014  bez pripomienok.
Správa bola predložená Rade školy dňa:  3.10.2014    
Vyjadrenie :  

Podpis predsedu Rady školy:

Správa bola predložená zriaďovateľovi  dňa: 

1a) Základné identifikačné údaje o škole:
1) Názov školy:   Základná škola s materskou školou Terézie Vansovej v Zvolenskej Slatine
2) Adresa školy:  ul. Terézie Vansovej 353/3, 962 01 Zvolenská Slatina
3) Telefónne čísla:
Základná  škola		045/5394272
Materská škola		045/5394325
Školská jedáleň		045/5394442
Riaditeľka školy		0911 902 450
Zástupkyňa riaditeľky školy	0911 903 450
4) Webové sídlo školy:
			www.zszvslatina.edu.sk
			zs@zszvslatina.edu.sk
5) Zriaďovateľ školy:
Obec Zvolenská Slatina
Starostka obce:   	Ing. Mária Klimentová
Prednostka obce: 	Ing.  Anna Pavlendová
Adresa: 		Obecný úrad, SNP 370/19, Zvolenská Slatina 
6) Mená vedúcich zamestnancov školy s určením ich funkcie:
RNDr. Darina Purdeková		riaditeľka školy
Mgr. Mária Huliaková			zástupkyňa riaditeľky školy
Eva Hronská				zástupkyňa riaditeľky školy pre materskú školu
Bc. Aneta Konôpková			vedúca školského klubu detí
Jana Záchenská				vedúca školskej stravovne, hospodárka školy

7) Údaje o rade školy a iných poradných orgánoch školy:
Rada školy pri ZŠ s MŠ Terézie Vansovej 
Mgr. Ľubor Straka			predseda, zástupca rodičov ZŠ
Doc. Ing. Marián Kučera		podpredseda, zástupca zriaďovateľa
Ján Beňo          				člen, zástupca zriaďovateľa
Doc. RNDr. Vladimír Bahýľ,CSc.  	člen, zástupca zriaďovateľa
Mgr. Alena Kubovská          		člen, zástupca zriaďovateľa
Ing. Jozef Výboh			člen, zástupca rodičov MŠ
Jana Melicherčíková			člen, zástupca rodičov
Milota Dobiasová		 	člen, zástupca rodičov
Jana Záchenská				člen, zástupca nepedagogických zamestnancov ZŠ a MŠ
Mgr. Andrea Ťavodová			člen, zástupca pedagogických zamestnancov  ZŠ
Jana Bešinová				člen, zástupca pedagogických zamestnancov MŠ
Poradné orgány riaditeľky školy:
a)	Pedagogická rada základnej školy 
b)	Pedagogická rada materskej školy
c)	Metodické združenie učiteľov 1. stupňa	
d)	Metodické združenie MŠ
e)	Metodické zduženie ŠKD
f)	Predmetové komisie	
1b) Údaje o počte žiakov školy vrátane žiakov so špeciálnymi výchovno-vzdelávacími potrebami a údaje o počte detí v školskom klube detí.
Údaje o počte žiakov školy 
	k 15.09.2013	k 31.08.2014	
Počet tried	12	12	
Počet žiakov ZŠ	205	206	
Počet oddelení ŠKD	3	3	
Počet žiakov ŠKD	88	88	
Počet začlenených žiakov	27	35	

k 30.8.2013
Trieda	počet žiakov	dievčat	chlapcov	Integrovaných žiakov	ŠVVP bez integrácie	

0.A	8	5	3	0	0	

1.A	11	5	6	1	3	

1.B	17	7	10	0	6	

2.A	15	7	8	3	0	

2.B	14	5	9	4	0	

3.A	16	7	9	4	0	

4.A	18	6	12	2	0	

5.A	26	10	16	2	0	

6.A	19	9	10	4	0	

7.A	21	12	9	3	0	

8.A	26	14	12	2	1	

9.A	15	6	9	1	0	

SPOLU	206	93	113	27	10	

K 30.8.2013 navštevovalo základnú školu spolu 206 žiakov z toho 113 chlapcov a 93  dievčat. Na škole sme evidovali 27 integrovaných žiakov a 10 žiakov so špeciálnymi výchovno-vzdelávacími potrebami bez integrácie.
	vypracovala Mgr. Mária Huliaková, ZRŠ

1c) Údaje o počte žiakov do prvého ročníka základnej školy, údaje p počtoch a úspešnosti žiakov na prijímacích skúškach a ich následnom prijatí na štúdium na stredné školy.

	Žiaci zapísaní do prvého ročníka školy:
Dňa 5. a 6. februára 2014 sa uskutočnil za prítomnosti všetkých vyučujúcich 1.-4.roč., špeciálnej pedagogičky a učiteliek MŠ zápis žiakov do prvého ročníka. 
Odklad povinnej školskej dochádzky : 1
Prvý ročník opakuje : 1
Skutočný počet žiakov 1.ročníka k 15.9.2014: 35
Počet tried prvého ročníka : 2
Úspešnosť žiakov na prijímacích skúškach:
Školskú dochádzku v 9. ročníku ukončilo 20 žiakov a 1 žiačka ôsmeho ročníka. Všetkým žiakom ôsmeho aj deviateho ročníka bolo vydané rozhodnutie riaditeľov stredných škôl o prijatí na stredoškolské štúdium, preto úspešnosť prijatia žiakov 8. a 9. ročníka bola 100%.

Prehľad o počte prijatých žiakov  9. ročníka na SŠ

ŠKOLA	
POČET ŽIAKOV	
Gymnázium Ľudovíta Štúra Zvolen	4	
 Obchodná akadémia Detva	1	
SOŠ Drevárska Zvolen	1	
SOŠ hotelových služieb a obchodu Zvolen	5	
Technická akadémia Zvolen	1	
SOŠ inform. technológií Banská Bystrica	2	
SPŠ J. Murgaša Banská Bystrica	1	
Stredná umelecká súkromná škola Zvolen	1	
Pedagogická a sociálna akadémia Lučenec	1	
SPŠ Dopravná	1	
SOU Banská Štiavnica	1	
SOŠ priemyselná Detva	1	
spolu	20	
úspešnosť prijatia	100%	

Prehľad o počte prijatých žiakov  8. ročníka na SŠ

ŠKOLA	POČET ŽIAKOV	
Evanjelické gymnázium Banská Bystrica	1	

				vypracovala Mgr. Mária Huliaková, ZRŠ

1e) Údaje o výsledkoch hodnotenia a klasifikácie žiakov podľa poskytovaného stupňa vzdelania
Pri vyhodnotení celkového prospechu žiakov našej školy  na škole k 30.06.2014 bolo 83 žiakov, ktorí prospeli s vyznamenaním čo je 40,29 % z celkového počtu žiakov školy. 52 žiakov prospelo veľmi dobre (25,24%) , prospelo 66 žiakov (32,04%) a neprospeli 5 žiaci (2,43%). Podľa klasifikačného stupňa sme vykazovali k 30.6.2014 na škole 62 jednotkárov, 65 dvojkárov, 43 trojkárov, 26 štvorkárov a 5 žiakov, ktorí mali najmenej jednu známku nedostatočnú. Z týchto piatich žiakov  ročník opakujú len štyria, nakoľko jeden žiak v auguste vykonal komisionálnu skúšku, ktorú úspešne obhájil a postúpil do ďalšieho ročníka.
a)	Výsledný prospech žiakov za druhý polrok v jednotlivých ročníkoch
Stav k 30.06.2014
Ročník	PV	%	PVD	%	P	%	N	%	
prvý	-	-	-	-	30	96,77	1	3,23	
druhý	20	62,5	9	28,13	2	6,25	1	3,13	
tretí	21	72,41	4	13,79	4	13,79	-	-	
štvrtý	8	47,06	6	35,29	3	17,65	-	-	
piaty	6	31,58	4	21,05	9	47,37	-	-	
šiesty	5	19,23	14	53,85	7	26,92	-	-	
siedmy	3	25	4	33,33	3	25	2	16,67	
ôsmy	12	60	5	25	2	10	1	5	
deviaty	8	40	6	30	6	30	-	-	
	83	40,29	52	25,24	66	32,04	5	2,43	

b)	Výsledný prehľad tried za druhý polrok podľa stupňa klasifikácie
Trieda	1 (výborný)	2 (chválitebný)	3 (dobrý)	4 (dostatočný)	5 (nedostatočný)	
1.A	13	3	0	0	0	
1.B	10	3	1	0	1	
2.A	3	6	3	1	0	
2.B	8	7	3	0	1	
3.A	6	7	2	0	0	
3.B	3	9	1	1	0	
4.A	8	6	3	0	0	
5.A	2	4	4	9	0	
6.A	1	4	15	6	0	
7.A	1	2	4	3	2	
8.A	3	9	5	2	1	
9.A	4	5	6	5	0	
Spolu	62	65	43	26	5	

Dochádzka žiakov:
a)	Dochádzka školský rok 2014/2015

Trieda	
spolu	
ospravedlnených	
neospravedlnených	
na žiaka ospr.	
neospravedlnených	

1.A	
1137	
1120	
17	
69,44	
1,06	

1.B	
1114	
1101	
13	
73,6	
0,866	

2.A	
1258	
1258	
0	
96,77	
0	

2.B	
1744	
1680	
56	
88,84	
2,95	

3.A	
719	
719	
0	
47,93	
0	

3.B	
1013	
1013	
0	
72	
0	

4.A	
1247	
1247	
0	
73,35	
0	

5.A	
1615	
1610	
5	
85	
0,26	

6.A	
2156	
2156	
0	
82,92	
0	

7.A	
1673	
1673	
0	
139,4	
0	

8.A	
1490	
1455	
35	
74,5	
17,5	

9.A	
1931	
1931	
0	
96,55	
0	

17097	
16963	
126	
82,34	
0,12	

Spolu	

	

	

b)	Porovnanie školských rokov
Školský 
rok	Počet žiakov	Spolu  vymeškaných hodín	ospravedlnených	neospravedlnených	
2009/2010	196	15496	15219	277	
2010/2011	192	16787	16492	295	
2011/2012	203	18623	18327	296	
2012/2013	206	17130	16717	413	
2013/2014	206	17097	16963	126	
Počet vymeškaných hodín za celý školský  rok  je  spolu 17097,  čo predstavuje o 33 hodín menej ako vlani. Vymeškaných ospravedlnených hodín bolo 16963 a neospravedlnených hodín 126. Počet neospravedlnených hodín v porovnaní s vlaňajškom sa znížil o 287 hodín. 
Dôvodom vymeškávania žiakov z vyučovania bola chorobnosť žiakov, predovšetkým chrípkové ochorenia a choroby z nachladnutia najmä u žiakov primárneho vzdelávania. Neospravedlnené hodiny v prvom aj druhom polroku vymeškali opakovane najmä piati žiaci školy, ktorým riaditeľka školy uložila za ich neospravedlnenú neúčasť na vyučovaní výchovné opatrenia a znížené známky zo správania.
						vypracovala Mgr. Mária Huliaková, ZRŠ
1f) Zoznam uplatňovaných učebných plánov
ISCED 1
		Ročník: 1.	Ročník: 2.	Ročník: 3.	Ročník : 4.	
Vzdelávacia oblasť	Predmety	ŠVP	ŠkVP	ŠVP	ŠkVP	ŠVP	ŠkVP	SVP	ŠkVP	
Jazyk a komunikácia 	Slovenský jazyk a literatúra (a)	8	1	6	1	6		6	1	
	Čítanie hrou				1		1			
	Anglický jazyk (b)					3		3		
Príroda a spoločnosť	Prírodoveda		1	1		1		1	0,5	
	Vlastiveda			1		1		1	0,5	
Človek a hodnoty	Etická/náboženská výchova  (c)	1		1		1		1		
Matematika a práca s informáciami	Matematika (a)	4		4	1	3	2	3	2	
	Informatická výchova  (d)			1		1		1		
Umenie a kultúra	Výtvarná výchova  (f)	1	1	1	1	1	1	1		
	Hudobná výchova 	1		1		1		1		
Zdravie a pohyb	Telesná výchova  (e)	2	1	2		2		2		
Človek a svet práce	Pracovné vyučovanie (e)							1		

Voliteľné predmety	Cvičenia zo slovenského jazyka
Konverzácia v  ANJ(g)		

1		
1	
	Anglický jazyk /
Zábavná angličtina (g)		
1		
1		

Spolu		17	5	18	5	20	5	21	5	

ISCED 2
		Ročník: 5.	Ročník: 6.	Ročník: 7. 	Ročník : 8.	Ročník : 9.	
Vzdelávacia oblasť	Predmety	ŠVP	ŠkVP	ŠVP	ŠkVP	ŠVP	ŠkVP	ŠVP	ŠkVP	ŠVP	ŠkVP	
Jazyk a komunikácia 	Slov. jazyk a literatúra (a)	5		4	1	4	1	5		5		
	Prvý cudzí jazyk (b)	3		3		3		3		3		
	Druhý cudzí jazyk(b)			1	1	1	1	1	1	1	1	
	Konverzácia v anglickom jazyku		1		1		1		1			
Človek a príroda	Fyzika			1		1		2		1		
	Chémia			0,5	0,5	0,5	0,5	1		2		
	Biológia	1	1	1		1,5	0,5	1		0,5	0,5	
Človek a spoločnosť	Dejepis	1		1		1		1		2		
	Geografia	1	1	1		1		1	1	1	1	
	Občianska náuka	1		1		1		0,5		0,5		
Človek a hodnoty	Etická/náboženská výchova (c)	1		1		1		0,5	0,5	0,5	0,5	
Matematika a práca 
s informáciami	Matematika (a)	3,5	1,5	4	1	3,5	0,5	4	1	4	1	
	Informatika (d)	0,5	0,5	0,5	0,5	0,5	0,5	0,5	0,5		1	
	Cvičenia z MAT		1		1		1		1		1	
Človek a svet práce	Svet práce (e)					0,5		0,5				
	Technika (e)					0,5		0,5				
Umenie a kultúra	Výtvarná výchova e)	1		1		1						
	Hudobná výchova	1		1		1						
	Výchova umením							0,5		0,5		
Zdravie a pohyb	Telesná a športová výchova (f)	2		2		2		2		2		
Voliteľné predmety	Konverzácia v /nemeckom jazyku/
Konverzácia v anglickom jazyku(g)										
1	

SPOLU		
21	
6	
23	
6	
24	
6	
24	
6	
23	
7	

Školský učebný plán
VARIANT A 
ISCED 1
		Ročník:
1.	Ročník: 
2.	Ročník: 
3.	Ročník: 
4.	
Vzdelávacia oblasť	Predmety	ŠVP	ŠkVP	ŠVP	ŠkVP	ŠVP	ŠkVP	ŠVP	ŠkVP	
Jazyk a komunikácia	Slovenský jazyk a literatúra (a)	8		8		8		7	1	
	Čítanie hrou						1			
Matematika a práca s informáciami	Matematika (a)	4	1	4	1	4		4	1	
	Informatická výchova				1		1		1	
Umenie a kultúra	Výtvarná výchova  (c)	1	1	1	1	1		1		
	Hudobná výchova	1		1		1		1		
Zdravie a pohyb	Telesná výchova  (b)	2	1	2		2		2		
Človek a svet práce	Pracovné vyučovanie (c)	1	1	2		3		4		
Príroda a spoločnosť	Vecné učenie	1		1	1	1	1			
	Vlastiveda							2		
Voliteľné predmety	Cvičenia zo slovenského jazyka						1		1	
Spolu		18	4	19	4	20	4	21	4	

vypracovala Mgr. Mária Huliaková, ZRŠ

1g) Údaje o počte zamestnancov a plnení kvalifikačného predpokladu
Druh činnosti	Organizačná zložka školy	Počet zamestnancov	
Pedagogickí a odborní zamestnanci	Základná škola	18 – všetci sú kvalifikovaní	
Pedagogickí a odborní zamestnanci	Materská škola	8 – všetci sú kvalifikovaní	
Pedagogickí a odborní zamestnanci	Školský klub detí	3 – všetci sú kvalifikovaní	
Nepedagogickí zamestnanci	Školská jedáleň 	5	
Nepedagogickí zamestnanci	Základná škola a školský klub detí	5	
Nepedagogickí zamestnanci	Materská škola	2	

Pedagogický zbor tvoril v školskom roku 2013/2014  jeden muž a ostatné boli  ženy, všetci učitelia spĺňali požadované kvalifikačné predpoklady, no niektoré predmety( výtvarná výchova a občianska náuka) boli vyučované neodborne z dôvodu veľmi nízkeho počtu hodín uvedených predmetov a nemožnosti zamestnať na ich vyučovanie kvalifikovaného učiteľa. 
Koordinácia najdôležitejších oblastí výchovno-vzdelávacieho procesu bola rozdelená medzi učiteľov.
Výchovný poradca – Mgr. Soňa Okáľová
•	Zabezpečoval poradenskú činnosť pre učiteľov, žiakov a rodičov v oblasti vzdelávacích a výchovných problémov, ich evidenciu a hľadanie pomoci žiakom a učiteľom
•	Zabezpečoval koordinačnú činnosť smerom k poradenským centrám
•	Koordinoval Testovanie žiakov 9. ročníka a vedie agendu s tým spojenú
•	Odborne pomáhal triednym učiteľom pri riešení problémov spojených zo záškoláctvom a s profesijnou orientáciou žiakov
Koordinátor pre prácu so žiakmi so ŠVVP-  Bc. Jana Vranová 
•	Pomáhali a spolupracovali s triednymi učiteľmi a vyučujúcimi jednotlivých predmetov pri zostavovaní individuálnych výchovno-vzdelávacích plánov pre žiakov individuálne a skupinovo integrovaných, pomáhali  pri ich korelácii, hodnotení a prehodnocovaní

•	Odborne pomáhali  triednym učiteľom pri vedení dokumentácie integrovaných žiakov. 

•	Poskytovali odborný servis postihnutým deťom a žiakom s vývinovými poruchami učenia a správania.

•	Vyhľadávali  v spolupráci s triednymi učiteľmi žiakov so ŠVVP a navrhovali diagnostiku. 

•	Spolupracovali s PPP, viedli pravidelne evidenciu a dokumentáciu žiakov so ŠVVP.

•	Vykonávali poradenskú činnosť pre zákonných zástupcov detí s cieľom dosiahnuť požadovanú úroveň akceptácie postihnutí a porúch
•	Zabezpečovali poradenstvo zákonným zástupcom žiakov a pedagógom a vykonávali preventívno-osvetovú činnosť
•	Zúčastňovali  sa na rokovaniach komisie, ktorá rozhoduje o zaradení alebo preradení žiakov s ŠVVP. 

•	Pripravovali a kompletizovali podkladové materiály a dokumentáciu o dieťati potrebnú pre rozhodnutie o jeho zaradení, resp. preradení.

Koordinátor prevencie závislostí a sociálno-patologických javov- Monika Pršancová
•	Spolupracovala s CPPP a P, sekciou prevencie závislosti a sociálno-patologických javov
 
•	Viedla rovesnícku skupinu a koordinovala preventívny program školy a projekty zamerané na elimináciu závislostí a sociálno-patologických javov
•	Riešila problémy v spolupráci s triednymi učiteľmi, výchovným poradcom v oblasti prevencie a sociálno-patologických javov

Koordinátor ŠkVP a VŠP – Mgr. Mária Huliaková
•	Koordinovala tvorbu, realizáciu a uvádzanie školského vzdelávacie programu, uplatňovanie zásad a princípov vytýčených v programe vo výchovno-vzdelávacom procese. 

Koordinácia a poradenstvo v oblasti modernizácie vzdelávania s podporou IKT – Mgr. Andrea Ťavodová
•	Koordinovala a monitorovala využívanie IKT na škole
•	Odborne viedla učiteľov k správnemu a efektívnemu používaniu IKT
•	Pracovala s ASC-agendou, aktualizovala ju a kontrolovala jej správne používanie učiteľmi
•	Odborne usmerňovala učiteľov pri práci s PC
Koordinátor pre žiacky parlament – Monika Pršancová
•	Zabezpečovala spoluprácu s vedením školy, zamestnancami školy a žiackym parlamentom
•	Koordinovala činnosť žiackeho parlamentu
•	Spoluorganizovala akcie uskutočňované žiackym parlamentom. 

Koordinátor mimoškolskej činnosti detí – Bc. Aneta Konôpková

•	Koordinovala mimoškolskú činnosť žiakov v záujmových útvaroch
•	Koordinovala mimoškolskú činnosť žiakov v čase mimo vyučovania (zbery, kultúrne a športové podujatia)

Zamestnanec pre dodržiavanie BOZP a PO – Mgr. Emília Poliaková

•	Zabezpečovala spoluprácu s bezpečnostnou techničkou školy
•	Viedla evidenciu úrazov a dodržiavania zásad BOZP
•	Spoluorganizovala účelové cvičenia a didaktické hry 
Iné činnosti učiteľov určené riaditeľkou školy :
Vedenie evidencie ocenených žiakov a zamestnancov školy – Mgr. Ingrid Auderová
Vedenie školskej kroniky – Katarína Ridzoňová
Vedenie učebnicového fondu – Mgr. Zuzana Šupová
Vedenie  školskej knižnice -  Mgr. Dominika Šalamunová
Zodpovednosť za CO – Iveta Kanková	

Metodické združenia a predmetové komisie
•	MZ pre ISCED 1 a ŠKD – Mgr. Ingrid Auderová
•	PK humanitných predmetov a cudzích jazykov –  Mgr. Simona Petrášová
•	PK prírodovedných predmetov – Monika Pršancová
vypracovala RNDr. Darina Purdeková, riaditeľka školy

1h) Údaje o ďalšom vzdelávaní pedagogických zamestnancov školy
Ďalšie vzdelávanie bolo na škole  právom a povinnosťou každého pedagogického a odborného zamestnanca. 

•	Každý pedagogický a odborný zamestnanec školy mal možnosť ďalšieho vzdelávania za rovnakých podmienok.
•	Základnou hodnotou ďalšieho vzdelávania  pedagogického a odborného zamestnanca školy mala byť kvalita vzdelávania a nie formálne získavanie certifikátov a čiarok za účasť na školeniach.
•	Ďalšie vzdelávanie sa uskutočňovalo uskutočňovaním vlastných podujatí v rámci odborne zameraných pedagogických rád, činností predmetových komisií a účasťou na podujatiach a cyklických vzdelávaniach v rámci systému ďalšieho vzdelávania v školstve (najmä v spolupráci s MPC).
•	Väčšina pedagógov, ktorí spĺňajú vekové a odborné podmienky, získali 1. kvalifikačnú skúšku, ani jeden pedagógovia nemá 2. kvalifikačnú skúšku.
•	Všetci členovia pedagogického zboru sú používateľmi IKT, nakoľko absolvovali cyklus rôznych vzdelávacích podujatí z tejto oblasti.
•	Dvaja učitelia 1.- 4. sa zúčastňovali vzdelávania v oblasti cudzích jazykov(anglický a nemecký jazyk), ktoré organizuje MŠ SR v spolupráci s ŠPU
•	Podporujeme E-learningové vzdelávanie pedagogických a odborných zamestnancov a využívanie e-learningu vo vyučovaní.
•	Podporujeme pedagogických a odborných zamestnancov v štúdiu cudzích jazykov a v ich následnom využívaní vo vyučovaní
•	Podporujeme pedagogických zamestnancov a odborných zamestnancov v štúdiu častí špeciálnej pedagogiky zameranej na prácu so žiakmi so špeciálnymi výchovno-vzdelávacími potrebami.
•	Podporujeme vedúcich pracovníkov školy v štúdiu riadenia a manažmentu.

Konkretizácia vzdelávania pedagogických zamestnancov -ZŠ
P.č.	Meno a priezvisko PZ	Názov vzdelávania	Poskytovateľ vzdelávania	Stav vzdelávania	
1.	RNDr. Darina Purdeková	Využitie porovnávania pri sebahodnotení školy (benčmarking)	MPC BB	prihlásená	
2. 	Mgr. Mária Huliaková	Využitie porovnávania pri sebahodnotení školy (benčmarking)	MPC BB	prihlásená	
3. 	Mgr. Mária Huliaková	Prevencia úrazov v edukačnom procese telesnej a športovej výchovy	MPC BB	prihlásená	
4.	Mgr. Mária Huliaková	Koordinátor drogovej prevencie	MPC BB	prihlásená	
5. 	Mgr. Soňa Okáľová	Prevencia úrazov v edukačnom procese telesnej a športovej výchovy	MPC BB	prihlásená	
6.	Mgr. Anna Mikulová	 Informatická  výchova pre primárne vzdelávanie v rámci nových pedagogických dokumentov
Tvorba web stránok	MPC BB	prihlásená	
8. 	Iveta Kanková	Postavenie školského klubu mimo vyučovania	MPC BB	prihlásená	
9.	Mgr. Ingrid Auderová	Rozvoj prírodovednej gramotnosti v základnej škole
Práca s interaktívnou tabuľou QOMO a softvérom Flow Works	

MPC BB	
prihlásená

prihlásená	
10.	Mgr. Zdena Vyhlídalová	Žiacke projekty v geografii alebo vo vlastivede	MPC BB	prihlásená	
13.	Mgr. Simona Petrášová	Prípravné atestačné vzdelávanie k 1.atestácii	MPC BB	prihlásená	
14.	Mgr. Andrea Ťavodová	Informatická výchova pre primárne vzdelávanie v rámci nových pedagogických dokumentov
Návrh a tvorba web stránky
Informatická výchova	MPC BB	prihlásená	

                                                  Vypracovala Mgr. Mária Huliaková, ZRŠ
1j) Údaje o projektoch, do ktorých je škola zapojená
Projekty školy realizované v rámci Operačného programu Vzdelávanie:
1.	Národný projekt  „Vzdelávaním pedagogických zamestnancov k inklúzii marginalizovaých rómskych komunít“, ktorý je spolufinancovaný z Európskeho sociálneho fondu v operačnom programe Vzdelávanie a je určený pre základné školy. Projekt je realizovaný v spolupráci s MPC Bratislava.
Hlavnými aktivitami projektu sú : 
o	podpora celodenného výchovného systému, ktorý umožní účinný rozvoj žiakov z MRK aj mimo vyučovania, vrátane voľnočasovej starostlivosti
o	vzdelávanie pedagogických a odborných zamestnancov
o	 technická podpora aktivít národného projektu
2.	Elektronizácia vzdelávacieho systému školstva ( projekt realizujeme aj pre ZŠ a aj pre MŠ) – cieľom projektu je vybudovanie a vytvorenie funkčného elektronického systému a uvedenie elektronických služieb do prevádzky, tak ako aj zriadenie a vybavenie digitálnych tried, prispôsobenie digitálneho obsahu a vyškolenie pedagogických pracovníkov. Projekt je realizovaný v spolupráci s MŠVVaŠ SR.
3.	Aktivizujúce metódy vo výchove ( projekt realizujeme aj pre ŠKD a aj pre MŠ) – cieľom projektu je dosiahnuť aby určení pedagogickí zamestnanci v praxi efektívne využívali aktivizujúce metódy vo výchove, moderné digitálne technológie a špeciálne interaktívne digitálne pomôcky pre pedagógov, a vedeli tak výrazne prispieť k eliminovaniu výchovných problémov. Projekt je realizovaný v spolupráci s  MPC Bratislava.
4.	Komplexný poradenský systém prevencie a ovplyvňovania sociálno-patologických javov – cieľom projektu je rozvoj ľudských zdrojov v systéme výchovného poradenstva a prevencie na plnoorganizovaných základných školách, inovácia, modernizácia metodologických nástrojov a pracovných pomôcok, nastavenie komplexného systému prevencie pred sociálnou patológiou u žiakov ZŠ, zefektívnenie ich sociálnej integrácie, vrátane zvýšenia ich zamestnateľnosti a uplatniteľnosti na trhu práce. Projekt je realizovaný v spolupráci s VÚDPaP.
5.	Zvyšovanie kvality vzdelávania na základných a stredných školách s využitím elektronického testovania – cieľom projektu je zavedenie systému eletronického testovania a vybudovanie databázy úloh a testov zo všeobecnovzdelávacích predmetov za účelom vytvorenia predpokladov pre efektívne hodnotenie úrovne vedomostí žiakov ZŠ na území SR, s následným využitím výsledkov ako podkladu pre zjednocovane požiadaviek na kvalitu vyučovania všetkých typov škôl a analýzu stavu a potrieb zvyšovania úrovne vzdelávania. Projekt je realizovaný v spolupráci s NÚCEM.
6.	Modernizácia vzdelávacieho procesu základných škôl „ E-learningové vzdelávanie na Základnej škole vo Zvolenskej Slatine“ –  cieľom projektu je dosiahnuť zmenu formy výučby na školách, ktorá povedie k modernizácii zapojením moderných technológií do vyučovania, a zároveň pripraviť učiteľov na aktívnu realizáciu školskej reformy prispôsobením vzdelávacieho systému potrebám vedomostnej spoločnosti.
7.	Moderné vzdelávanie – digitálne vzdelávanie pre všeobecno-vzdelávacie predmety – cieľom je uskutočniť obsahovú prestavbu vzdelávania v základnej škole s využitím inovatívnych foriem a metód výučby. Prioritou je inovácia obsahu a metód vzdelávania s prihliadnutím na potreby trhu práce. Projekt je realizovaný v spolupráci s ÚIPŠ.

Iné projekty školy

Projekt Educate Slovakia – cieľom ktorého je pôsobenie zahraničných študentov počas jedného týždňa na našej škole.  
ERAZMUS – mobilita pedagogických zamestnancov školy. Výmenné pobyty učiteľov a vzdelávacie podujatia organizované v rôznych krajinách.
Zber papiera – v jesenných a jarných mesiacoch škola organizuje pravidelne zber papiera, do ktorého sa zapájajú nielen žiaci ZŠ, ale aj rodičia s deťmi v MŠ. V uplynulých rokoch sa škola v rámci súťaží o najlepšiu školu v zbere papiera, ktorú organizuje firma Márius Pedersen umiestnila na popredných miestach v rámci okresu.
Vianoce v škole – kultúrne podujatie pre rodičov a verejnosť, spojené s krátkym kultúrnym programom a zároveň prehliadkou priestorov školy, ktoré si prítomní môžu prezrieť. Žiaci pripravujú pre rodičov pohostenie, rôzne darčeky, ktoré sami vyrobili a svojim rodičom predstavia nielen triedy ale aj odborné učebne a rôzne pomôcky, ktoré používajú na vyučovaní.
Školské dni športu -  už tradične organizované podujatie v mesiaci jún, kde sa žiaci školy venujú športovým aktivitám ako sú rôzne loptové hry a súťaže, štafetové súťaže, ľahkoatletické súťaže a súťaže v streľbe zo vzduchovej pušky.
Deň narcisov – charitatívna zbierka, deti sa tým učia pomôcť iným a vážiť si zdravie. 

1k) Údaje o výsledkoch inšpekčnej činnosti vykonanej Štátnou školskou inšpekciou v škole
V školskom roku 2012/2013, v termíne od 7.6.2013 do 4.7.2013 bola na Základnej škole s materskou školou Terézie Vansovej ,  Ul. T. Vansovej 353/3, Zvolenská Slatina, vykonaná následná komplexná školská inšpekcia v súlade s poverením č. 6219/2012-2013 zo dňa 30.5.2013. 
Predmet školskej inšpekcie:
Následná inšpekcia
Závery:
Akceptáciou odporúčania – vykonanou analýzou kontrolnej a hospitačnej činnosti výchovno-vzdelávacieho procesu zameranou na rozvíjanie hodnotiacich a sebahodnotiacich zručností žiakov, v oblasti používania didaktickej techniky a informačných a komunikačných technológií  vo vyučovaní a následnými opatreniami sa vytvorili podmienky na skvalitnenie výchovy a vzdelávania žiakov. Vo väčšej miere sa sfunkčnil kontrolný systém školy. Splnenie prijatých opatrení prispelo k skvalitneniu riadenia školy v zmysle školskej legislatívy. Delením žiakov na skupiny a tvorbou rozvrhu hodín v súlade s právnymi normami sa vytvoril predpoklad na efektívnejšie plánovanie a realizáciu výchovno-vzdelávacej činnosti.
vypracovala RNDr. Darina Purdeková, riaditeľka školy

1m) Údaje o finančnom a hmotnom zabezpečení výchovno-vzdelávacej činnosti školy
Čerpania rozpočtu školy v roku 2013
1.	Finančné prostriedky školy na rok 2013
            a) Prenesené kompetencie –  pre ZŠ   
Normatívne finančné prostriedky:                      347 033€

Nenormatívne finančné prostriedky: 
Asistent učiteľa:				7 200€  
Žiaci zo SZP:    					3 467€ 
Vzdelávanie päťročných detí v MŠ:   		4 668€
Odchodné:					1 730€
Vzdelávacie poukazy:				1 438€
Vlastné príjmy:				            19 999€

Spolu					         385 535€

b) Originálne kompetencie –pridelené obcou pre ŠKD, ŠJ a MŠ

Normatívne finančné prostriedky:		195 768€
Nenormatívne finančné prostriedky:
Účelová dotácia:				17 814€
 Vlastný prijem školy  	                27 540€ 

Spolu		241 122€	

vypracovala : Jana Záchenská, hospodárka školy
1n) Cieľ, ktorý si škola určila v koncepčnom zámere rozvoja školy na príslušný školský rok a vyhodnotenie jeho plnenia
Ciele, ktoré si škola určila v koncepčnom zámere rozvoja školy na  roky 2010-2014 a vyhodnotenie ich plnenia
Hlavné ciele školy:
1.	Poskytovať žiakom školy kvalitné vzdelanie zamerané na rozvoj kompetencií žiaka.
2.	Zvyšovať kredit školy medzi žiakmi, ich rodičmi, obyvateľmi obce a  v regióne.
3.	Zvyšovať počet detí v materskej škole a  žiakov v škole zlepšením a rozšírením  ponuky vzdelania a zlepšením klímy školy.

Vyhodnotenie plnenia cieľov:	

Prvý a druhý	cieľ  sme plnili spoločne a to prostredníctvom zmien v organizácii a riadení školy, skvalitňovaním výchovno-vzdelávacieho procesu základnej školy, materskej školy a školského klubu detí a tiež zlepšením a modernizáciou materiálno-technického vybavenia všetkých zložiek školy.
Naplnenie tretieho cieľa je evidentné z ukazovateľov počtu detí a žiakov. Počet detí v materskej škole vzrástol zo 61 detí na súčasných 85, počet žiakov základnej školy vzrástol zo 187 na 223.		

a)	Organizácia a riadenie školy 
Kvalita školy je optimálne fungovanie procesov na škole, predovšetkým vyučovania, s ktorým sú spokojní partneri školy(rodičia, obec..),čo je objektívne merateľné a hodnotené. Kvalitu školy značne ovplyvňuje riadenie a organizácia školy. 
Čo sme urobili:
1.	Viedli sme  pracovníkov k plánovanej, systematickej  a vopred dlhodobo premyslenej pedagogickej činnosti, pričom pri  plánovaní im je vopred jasný cieľ, ktorý majú dosiahnuť.
2.	Stanovili sme  jasné a vopred známe pravidlá hodnotenia zamestnancov, ktoré oceňujú schopnosti, odbornosť a iniciatívu  v súlade s platnou legislatívou.
3.	Zefektívnili sme systém porád – minimalizovali sme  ich časový rozsah, skvalitnili sme rozvrh školy.
4.	 Škola je zapojená do mnohých projektov s cieľom zvýšiť kvalitu vzdelávania – viď. Príloha 1
5.	Zaviedli sme v škole otvorenú komunikáciu medzi vedením školy a jej zamestnancami, ale aj medzi učiteľmi a žiakmi, rodičmi a učiteľmi a pod. Na komunikáciu využívame aj školskú webovú stránku.
6.	Vytvorili sme vhodné podmienky pre vzdelávanie učiteľov školy, motivovali sme ich v zavádzaní nových foriem  a metód vyučovania na škole. Vypracovali sme v spolupráci s každým učiteľom jeho osobný plán kariérneho postupu a s tým súvisiaceho vzdelávania sa. Učiteľský zbor sme výrazne posilnili o učiteľov cudzích jazykov. Všetci učitelia vedia pracovať s počítačom, s interaktívnou tabuľou a sú podporovaní vedením školy pri využívaní moderných technológií na vyučovaní.
7.	Vytvorili sme takú organizačnú štruktúru školy, aby každý zamestnanec bol vedený lídrom, ktorý je v vzorom v práci, pritom je aj usmerňovateľom a radcom v odborných otázkach. Vedúcim jednotlivých skupín sme zverili čiastočné kontrolné a hodnotiace kompetencie, s cieľom naučiť ľudí pracovať v tímoch a niesť za svoju prácu zodpovednosť. Zlepšila a rozšírila sa činnosť metodických združení a predmetových komisií ako poradných orgánov riaditeľky školy. Pripustili sme čo najväčší počet ľudí ku koncepčným  činnostiam na škole.
b)	Materiálne zabezpečenie školy – príjemné prostredie zlepšuje výsledky žiakov
Od roku 2010 sme venovali prostriedky a čas na:
a)	Zabezpečeniu odstránenia všetkých nedostatkov zistených v škole, materskej škole, školskej jedálni  Úradom verejného zdravotníctva a orgánmi zodpovednými za dodržiavanie BOZP a PO. V súčasnej dobe má škola už nanovo schválené prevádzkové poriadky Úradom verejného zdravotníctva a priestory sú bez závažných nedostatkov. Na škole bola vykonaná     kontrola BOZP, ktorú vykonal odborový inšpektor bezpečnosti práce. Predmetom kontroly bolo plnenie úloh v oblasti BOZP a kontrola pracovísk školy. Pracoviská v škole boli v poriadku.
b)	 Estetizáciu a na funkčnejšie zariadenie interiéru a exteriéru všetkých častí školy. 
c)	Vybavenie školy, materskej školy, školského klubu detí a školskej jedálne modernou technikou.  
d)	Každoročné dopĺňanie vybavenia školy, materskej školy a školského klubu modernými učebnými pomôckami:
V  základnej škole sme uskutočnili nasledovné:
1.	Vymaľovali sme vestibul , schodištia, šatne a triedy   a urobili novú, veselšiu výzdobu chodieb a vstupnej časti školy.
2.	Vybudovali sme dievčenskú a chlapčenskú šatňu pri telocvični a žiaci sa tak už nemusia na hodiny telesnej výchovy prezliekať na chodbe. Vymaľovali sme priestory telocvične a šatní a vymenili sme svietidlá. Zrekonštruovali sme sociálne zariadenia pri telocvični. Šatne a priestory pre jedálňou sme vybavili novým nábytkom.
3.	Pre deti ŠVVP sme zakúpili pracovné listy, pre žiakov 1. stupňa sme z vlastných zdrojov zakúpili učebnice matematiky a cudzích jazykov, pre žiakov 2. stupňa sme zakúpili učebnice na anglický a nemecký jazyk, postupne tiež dokupujeme učebnice na matematiku.
4.	Na školskom dvore sme začali budovať priestory vhodné na vyučovanie a aj na trávenie voľného času. 
5.	Zrekonštruovali sme všetky hygienické zariadenia  školy pre žiakov a aj pre zamestnancov školy a časť školského dvora.
6.	Triedy v základnej škole sme vybavili novým nábytkom, ktorý sme získali ako dar. V niektorých sme vymenili umývadla a odklady. Vo všetkých učebniach sú namontované rolety, čo zabezpečuje možnosť lepšieho využitia IKT. 
7.	Dokúpili sme nové mapy, učebné pomôcky a ozvučenie pre školu vďaka finančnej podpore získanej rodičmi organizovaním burzy a školského plesu. Zaviedli sme nový školský rozhlas a v celej škole máme internetové pripojenie.
V  materskej škole sme uskutočnili nasledovné:
1.	Zriadili sme novú triedu pre detičky v materskej škole a mohli sme tak prijať takmer všetky deti do našej škôlky.
2.	Triedu najstarších detí sme vybavili interaktívnou tabuľou.
3.	Pravidelne dokupujeme deťom hračky, učebné pomôcky a zariadenia pre hry a oddych.
4.	Vymenili a doplnili sme podľa potrieb detí  koberce, ležadlá, detský nábytok, posteľnú bielizeň, paplóny, vankúše a deky.
5.	V materskej  škole na Budovateľskej ulici sme urobili rekonštrukciu hygienických zariadení na prízemí a na prvom poschodí a to aj pre deti a aj pre zamestnancov škôlky. Vymenili sme tam kompletne sanitu, urobili sme nové obklady a priestory sme vybavili hygienickými potrebami a regálmi.
6.	Šatne všetkých tried v materskej škole sme zariadili novým nábytkom.
7.	Všetky priestory sme postupne vymaľovali, vymenili poškodené obklady a umývadlá
V školskom klube detí sme uskutočnili nasledovné:
1.	Vytvorili sme nové priestory pre školský klub deti, aby žiaci neboli po celý deň v tej istej triede.
2.	Priestory sme zariadili novým nábytkom a tabuľami.
3.	Upravili sme podlahy a steny, doplnili umývadlá v toaletách pre žiakov.
V školskej jedálni školy sme uskutočnili nasledovné:
1.	Vymenili sme starý drevený nábytok za nerezový.
2.	Priestory skladov sme zariadili novými regálmi
3.	Vybudovali sme výlevku a teplý pult na vydávanie stravy
4.	Vymaľovali a vysprávkovali sme priestory kuchyne, suchého skladu a skladu zeleniny.
5.	V suchom sklade sme zabudovali klímu
6.	Vymenili sme zastarané chladničky a mrazničky v suchom sklade za nové s nižšou spotrebou energie.
7.	V budove materskej školy sme vynovili výdajňu jedla, urobili sme nové obklady a dali sme tam novú kuchynskú linku.

c)	Vzdelávacia a výchovná koncepcia školy
Cieľom koncepcie na obdobie rokov 2010-2014 je premena tradičnej školy na školu poskytujúcu vzdelanie v duchu súčasnej doby, a to nie len v papierovej podobe vypracovaného Školského vzdelávacieho programu, no najmä zmenou prístupov a postojov pri výchove a vzdelávaní detí a žiakov.
Hlavné oblasti, ktoré podporujeme:
1.	vyučovanie cudzích jazykov – využívanie metódy CLIL( učenie sa cudzieho jazyka počas rôznych predmetov a využívanie slovnej zásoby počas celého dňa), projekty, personálne obsadenie( 50% učiteľov školy aktívne ovláda anglický jazyk a má aj kvalifikáciu na vyučovanie cudzieho jazyka). Anglický jazyk sa začínajú učiť deti v predškolskej triede MŠ a vyučuje sa od prvého ročníka základnej školy ako povinný predmet, na druhom stupni k nemu pribúda druhý cudzí jazyk.
2.	čitateľská a predčitateľská gramotnosť – blokové aktivity zamerané na rozvoj a podporu čítania- Deň slovenskej knihy, Deň s rozprávkou a pod. Návšteva knižnice v obci a vo Zvolene, návšteva divadelných predstavení, práca s textami, grafmi, tabuľkami na všetkých vyučovaných predmetoch.
3.	finančná, matematická a informatická gramotnosť – zapojenie detí do súťaží „Mladý finančník“. iBobor, Baltík, Pytogoriáda. Organizovanie Dňa finančnej gramotnosti, matematickej gramotnosti a pod.
4.	vyučovanie prírodovedných predmetov - vyučovanie prostredníctvom pokusov, zážitkové učenie sa.
5.	podpora športu – zapájanie žiakov do krúžkov, účasť na súťažiach, organizovanie Školskej olympiády, zavedenie streleckej prípravy a podpora streleckých súťaží školou. Škola organizuje plavecké a lyžiarske kurzy a pre žiakov 1. stupňa školu v prírode so zameraním na plávanie a turistiku.
6.	tvorivosť, regionálna výchova – prostredníctvom projektov, programy na akadémie, zapájanie sa do rôznych súťaží a krúžková činnosť.
7.	občianske kompetencie – dobrá činnosť Školského parlamentu, Vianočná akadémia, Oslavy výročia školy, Noc v škole a pod.
Cieľom vzdelávania v 21. storočí už nie je pamäťové osvojovanie si veľkého množstva poznatkov v hotovej podobe, ale  všestranná kultivácia osobnosti žiaka. V procese výučby sa kladie dôraz na proporcionálny rozvoj vedomostí, zručností, schopností, postojov a hodnotovej orientácie žiaka a nadobudnutie schopnosti celoživotného vzdelávania sa. Uvedené ciele realizujeme prostredníctvom Školského vzdelávacieho programu „Z regiónu úspešne do sveta“
Základné ciele ŠkVP, ktoré sme  začali napĺňať sú:
1.	Učiť sa poznávať – nástroje poznávania, kritické a tvorivé myslenie, zvedavosť, pozornosť.
2.	Učiť sa jednať – získavať životne dôležité zručnosti.
3.	Učiť sa žiť spoločne – rešpekt a úcta k druhým, tolerancia k odlišnosti.
4.	Učiť sa byť – schopnosť sebareflexie,  autoregulácie,  zodpovednosti.

d)	Spolupráca školy 
Hlavným cieľom spolupráce školy bolo a ostáva  vytvoriť dialóg medzi obcou, verejnou správou, odborníkmi, podnikateľmi a občanmi a spoločne navrhnúť aktivity pre rozvoj školy.
1.	s obcou
spolupracujeme s obecným zastupiteľstvom, s cieľom poznať predstavy a požiadavky smerom ku škole, zhodnúť sa v smerovaní školy a dosiahnuť optimálne finančné zabezpečenie chodu školy,
2.	s rodičmi
s cieľom poznať požiadavky rodičov na školu, ich predstavy, oboznamovať ich s chodom a smerovaním školy, spolupodieľať sa na koordinovanej výchove ich detí, spolupracovať s rodičovskou radou v oblasti riešenia aktuálnych problémov, financovania školy a ponúkame im možnosť spoluvytvárať školský vzdelávací program a jeho aktualizácie, spolurozhodovať principiálne otázky zmien v škole,
3.	s inými inštitúciami v obci a s podnikateľskými subjektami 
s cieľom využiť všetky možnosti vzájomnej podpory a spolupráce v rámci obce i mimo nej, hľadať možnosti finančnej podpory aktivít školy,
4.	s mimoškolskými vzdelávacími inštitúciami
s cieľom pokúsiť sa prostredníctvom mimovzdelávacích inštitúcií zlepšiť a zatraktívniť výchovno-vzdelávací proces školy(napr. jazykové školy, pedagogicko-psychologické poradenstvo a pod.)
5.	so strednými školami 
spolupracujeme so strednými školami, na ktoré odchádzajú študovať žiaci školy, zisťujeme požiadavky škôl na žiakov a ich úspešnosť pri zvládaní štúdia na strednej škole, získané poznatky využívame na prípadnú korekciu vyučovania,
6.	so školami v regióne
cieľom zapájať žiakov školy do spoločných súťaží, konfrontovať ich výsledky, vytvoriť pre žiakov väčšie konkurenčné prostredie. Ponúknuť žiakom iných škôl možnosť zapojiť sa do aktivít organizovaných školou,
7.	so školami v zahraničí
v duchu budovania multikultúrnej Európy hľadáme partnerské školy v rôznych krajinách EU a snažíme sa rozvíjať vzájomnú spoluprácu medzi žiakmi a učiteľmi týchto škôl.

vypracovala RNDr. Darina Purdeková, riaditeľka školy